stanford-oval/wikipedia huggingface dataset:
เก๊กฮวย
ดอกเบญจมาศในประวัติศาสตร์โลก

ดอกเบญจมาศมีประวัติศาสตร์อันยาวนาน ย้อนกลับไปกว่า 2,500 ปีในจีนโบราณ ชื่อเบญจมาศมาจากคำภาษากรีก chrysos แปลว่าทองคำและ anthemon แปลว่าดอกไม้ ซึ่งสะท้อนถึงสีทองดั้งเดิมของดอกไม้ จักรพรรดิจีนชื่นชอบดอกเบญจมาศเป็นพิเศษ และกลายเป็นสัญลักษณ์ของความสูงส่งและการมีอายุยืนยาว ดอกไม้อันเป็นที่เคารพนับถือเหล่านี้ได้เดินทางมาถึงญี่ปุ่นในที่สุด ซึ่งได้รับความนิยมอย่างล้นหลามและกลายมาเป็นสัญลักษณ์ประจำชาติ ซึ่งเป็นสัญลักษณ์ของราชวงศ์และประเทศชาติ ในญี่ปุ่น เทศกาลดอกเบญจมาศหรือที่เรียกว่าวันดอกเบญจมาศหรือคิคุโนะเซกกุ มีการเฉลิมฉลองด้วยความกระตือรือร้นทุกปีในวันที่เก้าของเดือนที่เก้า
ความหมายของดอกเบญจมาศอาจแตกต่างกันไปขึ้นอยู่กับบริบททางวัฒนธรรมและภูมิภาค ดอกเบญจมาศอุดมไปด้วยสัญลักษณ์และมีความหมายที่แตกต่างกันในส่วนต่างๆ ของโลก ต่อไปนี้เป็นความหมายทั่วไปบางประการที่เกี่ยวข้องกับเบญจมาศ
การมีอายุยืนยาวและเป็นอมตะ ในหลายวัฒนธรรมของเอเชีย โดยเฉพาะในประเทศจีนและญี่ปุ่น ดอกเบญจมาศ มีความเกี่ยวข้องกับการมีอายุยืนยาว ความเป็นอมตะ และชีวิตนิรันดร์ มักถูกมองว่าเป็นสัญลักษณ์ของสุขภาพที่ยั่งยืนและชีวิตที่ยืนยาวและมีความสุข
ความสุข ดอกเบญจมาศยังถือเป็นสัญลักษณ์แห่งความสุขและความรื่นเริงอีกด้วย ในประเทศจีน สิ่งเหล่านี้ถือเป็นตัวแทนแห่งความโชคดี และเชื่อกันว่าจะนำความสุขและเสียงหัวเราะมาสู่ชีวิต
การให้เกียรติผู้เสียชีวิต ในบางวัฒนธรรม ดอกเบญจมาศถูกใช้เป็นดอกไม้งานศพ และเกี่ยวข้องกับการไว้ทุกข์และการรำลึกถึง ในบริบทนี้ สิ่งเหล่านี้แสดงถึงเกียรติและความเคารพต่อผู้เสียชีวิต
ความบริสุทธิ์และความไร้เดียงสา โดยเฉพาะดอกเบญจมาศสีขาวเป็นสัญลักษณ์ของความบริสุทธิ์และความไร้เดียงสา มักใช้ในงานแต่งงานและงานพิธีอื่นๆ เพื่อแสดงถึงความบริสุทธิ์ของเจ้าสาว หรือเพื่อสื่อถึงความสะอาดและความซื่อสัตย์
ความรักและความชื่นชม ดอกเบญจมาศสีแดงบางครั้งใช้เป็นสัญลักษณ์ของความรักและความชื่นชม ทำให้เหมาะสำหรับโอกาสโรแมนติกหรือเป็นการแสดงออกถึงความรักอันลึกซึ้ง
ความสูงส่งและราชวงศ์ ในบางวัฒนธรรม ดอกเบญจมาศมีความเกี่ยวข้องกับความสูงส่งและราชวงศ์ ในอดีตพวกมันถูกใช้เป็นสัญลักษณ์ของจักรวรรดิ โดยเฉพาะในญี่ปุ่น ซึ่งพวกมันเป็นตัวแทนของราชวงศ์จักรพรรดิและประเทศชาติเอง
วิธีการเก็บเกี่ยว และการสกัด

เก๊กฮวย สามารถเก็บเกี่ยวได้หลังจากปลูกประมาณ 3 เดือน เวลาที่เหมาะสมในการเก็บดอกเก๊กฮวยอยู่ในช่วง 9.00 - 10.00 น. เพื่อไม่ให้น้ำค้างอยู่ที่ดอกทำให้ดอกช้ำและอาจเกิดเชื้อราในภายหลัง เลือกดอกที่มีเกสรบาน 2 ใน 3 เก็บเฉพาะดอกที่มีเกสรสีเหลืองสด ใช้มือเก็บทีละดอก เด็ดก้านดอกให้ชิดมากที่สุด ช่วงการเก็บเกี่ยวผลผลิตดอกเก๊กฮวยสามารถเก็บเกี่ยวได้ 2 ช่วง โดยช่วงที่ 1 ในเดือนพฤศจิกายนตลอดทั้งเดือน หลังจาการเก็บเกี่ยว ช่วงที่1 แล้ว ให้ตัดแต่งต้นเก๊กฮวยเพื่อให้แตกกิง และเกิดทรงพุ่มใหม่ และสามารถเก็บเกียวในช่วงที่ 2 ได้ในเดือนกุมภาพันธ์ตลอดทั้งเดือนเช่นกัน
ในการเก็บเกี่ยวแต่ละช่วงให้แบ่งเก็บ 3 ครั้งดังนี้
ครั้งที่ 1 เก็บดอกประมาณ 40% ของดอกที่ออกทั้งหมด
ครั้งที่ 2 เก็บหลังจากที่เก็บครั้งที่1ไปแล้วประมาณ 1 สัปดาห์ ให้เก็บดอกอีก 40% ของดอกที่ออกทั้งหมด
ครั้งที่ 3 เก็บหลังจากที่เก็บครั้งที่ไปแล้วประมาณ 1 สัปดาห์ ให้เก็บดอกออกทั้งหมด
วิธีการเก็บเกี่ยว และการสกัด > กรรมวิธีการทำดอกเก๊กฮวยแห้ง

ประกอบด้วย 2 กระบวนการ คือ
1. การนึ่งดอกเก๊กฮวย คือการนำดอกเก๊กฮวยมาใส่ในรังหม้อนึ่ง โดยใส่พอประมาณอย่าให้ซ้อนทับกันหนาเกินไป แล้วไปนึ่งในน้ำอุณหภูมิ 90 องศาเซลเซียส นาน 3 นาที อย่าให้น้ำเดือดกระทบดอก เก๊กฮวย เพราะจะทำให้ดอกแห้งมีสีไม่สวย จากนั้นเทดอกเก๊กฮวยที่นึ่งแล้วใส่ในตะแกรง ใช้ไม้คน พลิกกลับให้ดอกแยกออกจากกัน และเกลี่ยบาง ๆ แล้วจึงนำเข้าตู้อบความร้อน
2. การทำดอกแห้ง สามารถทำได้หลายวิธี เช่น การผึ่ง การตากแดด การอบด้วยลม ร้อน เป็นต้น วิธีการตากแดด นั้นจะใช้วิธีนี้เฉพาะช่วงที่มีแสงแดดดี โดยนำกระจาดที่บรรจุดอกเก๊กฮวยที่นึ่งแล้ว เทคว่ำลงในกระดังหรือเสื่อฟางข้าว แล้วนำไปผึ่งแดดทุกวัน พลิกกลับในตอนเช้าทุกวัน ตากจนเกสรแห้งซึ่งใช้เวลาประมาณ 6-7 วัน อบแห้งโดยใช้วิธีผิงไฟถ่านนำเก๊กฮวยที่นึ่งแล้ววางบนแขนงไม้ไผที่อยู่เหนือเตาถ่าน รักษา อุณหภูมิไว้ประมาณ 60 องศาเซลเซียส ผิงไฟโดยกลับดอกซึ่งติดกันอยู่เป็นแผงเป็นระยะจนแห้งดี หรือประมาณ 6 ชั่วโมง ปกติดอกเก๊กฮวย แห้งน้ำหนักจะลดลงจากดอกสดในอัตราส่วน 1 ต่อ 7
การขยายพันธุ์

เก๊กฮวยสามารถขยายพันธุ์ได้หลายวิธี ได้แก่ การหว่านเมล็ด, การปักชำ, การใช้ตอเดิมให้แตกยอดใหม่ และการโน้มกิ่งทับดิน นอกจากนี้ยังสามารถใช้วิธีการเพาะเลี้ยงเนื้อเยื่อได้ด้วย แต่วิธีที่เป็นที่นิยมในปัจจุบัน คือ การปักชำ ซึ่งมีวิธีการดังนี้
หลังจากการอนุบาลต้นกล้าเก๊กฮวยประมาณ 2 เดือน หลังจากนั้นให้ตัดยอดปักชำ การตัดยอดให้นับจำนวนใบจากยอดนับลงมา 8 ใบ แล้วตัดจะได้กิ่งชำที่มีจำนวน 8 ใบ หลังจากนั้นทำการตัดแต่งกิ่งชำโดยการตัดใบคู่ล่างสุดออก 2 ใบ เพราะบริเวณด้านล่างสุดต้องปักชำลงในดินไม่จำเป็นต้องมีใบติดอยู่ เพราะฉะนั้นในขั้นตอนนี้จำได้กิ่งชำที่มีจำนวน 6 ใบ จึงสามารถนำไปปักชำลงในถาดหลุมเพาะชำที่มีวัสดุปลูก คือ ดินผสมแกลบดำอัตราส่วน 1:1 อนุบาลไว้ในโรงเรือน หรือ ในที่ร่มรำไร ไม่ควรมีแสงแดดจัด รดน้ำทุกวันตอนเช้าเป็นเวลา 15 วัน กิ่งชำจะมีรากและมีลำต้นที่แข็งแรงพร้อมนำไปปลูก เป็นต้นพันธุ์
โรค และแมลงศัตรูพืช

โรคใบแห้งเกิดจากเชื้อแบคทีเรียระบาดมากในสภาพอากาศร้อน และความชื้นสูง การป้องกันกำจัด ควรใช้ กิ่งปักชำที่ปราศจากโรค และถ้ามีโรคระบาด ในแปลงควรเผาทำลาย หรือฉีดพ่นด้วยสารเคมีประเภทสเตรปโตมัยซิน
โรคใบจุดเกิดจากเชื้อรา ระบาดมากในฤดูฝน การป้องกันกำจัด ควรใช้กิ่งปักชำที่ปราศจากโรคมาปลูก และ ถ้ามีโรคระบาดในแปลงควรเผาทำลาย หรือ ฉีดพ่นด้วยสารเคมีประเภทสเตรปโตมัยซิน
โรคดอกเน่าเกิดจากเชื้อรา ระบาดมากในฤดูฝน การป้องกันกำจัด ควรฉีดสารป้องกันกำจัดเชื้อรา เช่น ไซ เนบ, แคบแทน เอ็ม 45 โดยใช้ร่วมกับสารจับใบ
โรคราสนิม เกิดจากเชื้อรา การป้องกันกำจัด ดูแลแปลงปลูก ให้สะอาด และฉีดพ่นด้วยเพลนท์แวกซ์ทุกๆ 7 วันในช่วงที่มีการระบาด
เพลี้ยไฟขอบปล้องหยัก เพลี้ยไฟสามารถทำลายได้ทุกสวน จะดูดกินน้ำเลี้ยงจากกลีบดอก ทำใหดอกไม่บาน หรือดอกแหวง และทำใหกลีบดอกเหี่ยวแหง การปองกันกําจัด พ่นด้วยอีมาเม็คติน เบนโซเอต ,คารโบซัลแฟน อิมิดา โคลพริด หรือฟโปรนิล
หนอนกระทูผัก สามารถทำลายได้ทุกสวน โดยเฉพาะดอก อ่อน ช่วงเวลาระบาดเกือบทั้งปี ดอกแหว่งแล เหี่ยว การป้องกันกําจัด ฉีดพ่นด้วย สปีโนแซด ,อีมาเมคติน เบนโซเอท หรือ ลูเฟนนูรอน
เพลี้ยออน ดูดกินน้ำเลี้ยงที่โคนกลีบดอก ทำให้ดอกหงิกงอ ไม่บานหรือยอดคดงอ ดอกมีขนาดเล็กลง สามารถระบาด ได้ทั้งปีและระบาดมากในช่วงฤดูแล้ง การป้องกันกําจัด ฉีดพ่นดวยมาลาไธออน หรือบาซูดิน
โรงเรียนตานีวิทยา

| โรงเรียนตานีวิทยา> ที่ตั้ง |
| --- | --- |
ถนนโชคชัย - เดชอุดม  ตำบลตานี อำเภอปราสาท จังหวัดสุรินทร์
ข้อมูล
ชื่ออื่น: ต.น.ว.
ประเภท: สหวิทยา
คติพจน์: ธมฺมจารี สุขํ เสติ  (ผู้ประพฤติธรรม ย่อมอยู่เป็นสุข)
สถาปนา: พ.ศ. 2530
หน่วยงานกำกับ: กระทรวงศึกษาธิการ
ผู้อำนวยการ: นายพงษ์ศักดิ์ พรมมา
ระดับปีที่จัดการศึกษา: มัธยมศึกษา
สี:    ฟ้า-ขาว
เพลง: มาร์ชตานีวิทยา
เว็บไซต์: https://www.taneewit.ac.th/
โรงเรียนตานีวิทยา เรียกตามชื่อตำบลตานี โดยเพิ่มคำว่าวิทยาต่อท้าย ตั้งอยู่หมู่ที่  9  บ้านเดื่อพัฒนา  ถนนโชคชัย-เดชอุดม  ตำบลตานี  อำเภอปราสาท  จังหวัดสุรินทร์ มีเนื้อที่  39  ไร่  2  งาน  26  ตารางวา
ประวัติ

ปีการศึกษา  2530  โรงเรียนประสาทวิทยาคาร โดยนายอภิชาต  อรรถเวทิน  ผู้อำนวยการโรงเรียน  ได้เปิดหน่วยเรียนเคลื่อนที่ขึ้นที่บ้านตานี ขอใช้อาคารอเนกประสงค์โรงเรียนบ้านตานีเป็นที่เรียนชั่วคราว
ปีการศึกษา  2531  เป็นสาขาของโรงเรียนประสาทวิทยาคาร  ย้ายมาเรียน ณ ที่ตั้งปัจจุบัน กรมสามัญศึกษา ได้บรรจุครูมาให้  6  อัตรา  มีนายวิเชียร  สุดใสดี  เป็นผู้ดูแล
ปีการศึกษา  2532  กรมประกาศตั้งเป็นโรงเรียน  ให้ชื่อว่า  “โรงเรียนตานีวิทยา”  เมื่อวันที่ 10  มีนาคม 2532
มีนายสุรชิต  พิศวง  เป็นครูใหญ่  ตั้งแต่วันที่  1  สิงหาคม  พ.ศ. 2532  ถึง  วันที่  13  สิงหาคม  พ.ศ. 2536
ปีการศึกษา  2533  โรงเรียนเข้าโครงการ   คอ.มต.สศ.รุ่นที่  4  และในปีการศึกษา  2534  โรงเรียนเข้าโครงการ ม.พ.ชส. รุ่นที่  5
ปีการศึกษา  2536  นางสุพรรณี  จันทรภักดี มาดำรงตำแหน่งเป็นอาจารย์ใหญ่  ตั้งแต่วันที่  1  ตุลาคม  พ.ศ. 2536 ถึง  วันที่  22  มีนาคม  พ.ศ.  2539
การศึกษา 2537 กรมสามัญศึกษาได้อนุมัติให้โรงเรียนเปิดสอนระดับมัธยมศึกษาตอนปลาย
ปีการศึกษา  2539  นายทวนทอง  กล่อมจิต  ย้ายมาดำรงตำแหน่งอาจารย์ใหญ่  ตั้งแต่   วันที่  22  มีนาคม  พ.ศ.  2539
ปีการศึกษา  2540  นายทวนทอง  กล่อมจิต  ได้รับแต่งตั้งให้ดำรงตำแหน่งผู้อำนวยการ  โรงเรียนตานีวิทยา  เมื่อวันที่ 27  ธันวาคม  พ.ศ. 2539
ปีการศึกษา  2543  นายจำลอง  ชูเชิด ย้ายมาดำรงตำแหน่งผู้อำนวยการ เมื่อวันที่ 12 กุมภาพันธ์ พ.ศ.  2544  จนถึงวันที่  19  ธันวาคม  2545
ปีการศึกษา  2545  นายพิทักษ์  สุปิงคลัด  ย้ายมาดำรงตำแหน่งผู้อำนวยการ  ตั้งแต่วันที่  20  ธันวาคม 2545 จนถึง  17  กันยายน  2547
ปีการศึกษา  2547   นายวิเชียร  สุดใสดี  ย้ายมาดำรงตำแหน่งผู้อำนวยการสถานศึกษา  ตั้งแต่วันที่  18  กันยายน  พ.ศ. 2547  จนถึง 30 กันยายน 2553
ปีการศึกษา  2554   นายนิวัติ  บุญมี  ย้ายมาดำรงตำแหน่งผู้อำนวยการสถานศึกษา  ตั้งแต่วันที่  7 กุมภาพันธ์  พ.ศ. 2554  จนถึง ธันวาคม พ.ศ. 2555
ปีการศึกษา  2555   นายสมโภช  สุขเจริญ  ย้ายมาดำรงตำแหน่งผู้อำนวยการสถานศึกษา  ตั้งแต่วันที่   ธันวาคม พ.ศ. 2555  จนถึง 20 กุมภาพันธ์  2560
ปีการศึกษา  2560  นางณัฐกฤตา   ธรรมธุระ  รองผู้อำนวยการ รักษาราชการแทนผู้อำนวยการโรงเรียบนตานีวิทยา
ปีการศึกษา 2560 นายนิเวศ ทิวทอง ย้ายมาดำรงตำแหน่งผู้อำนวยการสถานศึกษา ตั้งแต่วันที่ 25 มกราคม พ.ศ. 2561 จนถึงปัจจุบัน
ลักษณะพื้นที่

ปัจจุบันโรงเรียนตานีวิทยา  ตั้งอยู่บนพื้นที่สาธารณประโยชน์ บ้านเดื่อพัฒนา  ตำบลตานี   อำเภอปราสาท  จังหวัดสุรินทร์ มีพื้นที่ 39 ไร่  2 งาน 26 ตารางวา  ติดทางหลวงแผ่นดิน หมายเลข  24  ถนนโชคชัย –  เดชอุดม ระหว่างกิโลเมตรที่  124 –125 เป็นโรงเรียนที่อยู่ห่างจากบ้านเดื่อพัฒนาประมาณ  1  กิโลเมตร
แหล่งข้อมูลอื่น

Facebook โรงเรียนตานีวิทยา สุรินทร์
เอ-ไทม์ มีเดีย

| --- | --- |
ประเภท: บริษัทจำกัด
ก่อตั้ง: 8 กุมภาพันธ์ พ.ศ. 2532; 35 ปีก่อน (2532-02-08)
สำนักงานใหญ่: อาคารจีเอ็มเอ็ม แกรมมี่ เพลส  เลขที่ 50 ชั้น 38 ถนนอโศกมนตรี แขวงคลองเตยเหนือ เขตวัฒนา, กรุงเทพมหานคร, ประเทศไทย
บุคลากรหลัก: สมโรจน์ วสุพงศ์โสธร (ประธาน)
ผลิตภัณฑ์: สื่อบันเทิง ดนตรี เพลง คอนเสิร์ต โชว์บิซ งานการแสดง อีเวนท์ ละครเวที สตูดิโอ
บริษัทแม่: จีเอ็มเอ็ม มีเดีย
เว็บไซต์: atime.live
บริษัท เอไทม์ มีเดีย จำกัด (อังกฤษ: A Time Media Company Limited) ก่อตั้งเมื่อวันที่ 8 กุมภาพันธ์ พ.ศ. 2532 เป็นบริษัทที่ผลิตรายการวิทยุมากที่สุดของประเทศไทย และยังผลิตรายการโทรทัศน์ ละครชุด และคอนเสิร์ต อีกทั้งยังเป็นบริษัทที่แจ้งเกิดของบุคลากรในวงการบันเทิงหลาย ๆ คนในสังกัด อาทิ คชาภา ตันเจริญ วรินดา ดำรงผล คณาธิป สุนทรรักษ์ เขมรัชต์ สุนทรนนท์ ธนวัฒน์ ประสิทธิสมพร อัครพล ธนะวิทวิลาศ เตชินท์ พลอยเพชร รชาดา จึงวัฒนากิจ ติณณภพ ผดุงธรรม และหยาดพิรุณ ปู่หลุ่น โดยมีประสบการณ์ในการผลิตรายการวิทยุและโทรทัศน์ยาวนานมากกว่า 30 ปี เป็นบริษัทย่อยของจีเอ็มเอ็ม มีเดีย ในเครือจีเอ็มเอ็ม แชนแนล โฮลดิ้ง และในเครือเดอะ วัน เอ็นเตอร์ไพรส์ กิจการร่วมค้าของจีเอ็มเอ็ม แกรมมี่ โดยปัจจุบัน สมโรจน์ วสุพงศ์โสธร เป็นประธานกรรมการบริษัท
สถานีวิทยุ

| ชื่อสถานีวิทยุ | ออกอากาศทางคลื่นวิทยุ (เอฟเอ็ม) | ออกอากาศทางออนไลน์ | คำขวัญ | ชื่อเต็ม | เวลาออกอาอากาศ |
| --- | --- | --- | --- | --- | --- |
| อีเอฟเอ็ม | เอฟเอ็ม 94 เมกะเฮิร์ตซ์ | เว็บไซต์ และสื่อสังคม | ทอล์คอารมณ์ดี เพลงดีทุกแนว | สถานีวิทยุกระจายเสียงกองทัพบก เอฟเอ็ม 94.0 เมกะเฮิร์ตซ์ สาระ ข่าวสาร บันเทิง เพื่อความมั่นคง และความปลอดภัยสาธารณะ | ตลอด 24 ชั่วโมง |
| กรีนเวฟ 106.5 เอฟเอ็ม | เอฟเอ็ม 106.5 เมกะเฮิร์ตซ์ | เว็บไซต์ และสื่อสังคม | เพลงดีดี กับความรู้สึกดีดี | สถานีวิทยุกระจายเสียง 1 ป.ณ.ของสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ เอฟเอ็ม 106.5 เมกะเฮิร์ตซ์ | ตลอด 24 ชั่วโมง |
| ชิล ออนไลน์ | - | เว็บไซต์ และสื่อสังคม | เพลงเพราะ ร้องตามได้ทั้งวัน | - | ตลอด 24 ชั่วโมง |
| ฮอตเวฟ | - | เว็บไซต์ และสื่อสังคม | - | - | ตลอด 24 ชั่วโมง |
| ไวท์ป็อป | - | เว็บไซต์ และสื่อสังคม | - | - | ตลอด 24 ชั่วโมง |
| เทปคาสเซ็ท | - | เว็บไซต์ และสื่อสังคม | - | - | ตลอด 24 ชั่วโมง |
สถานีวิทยุ > สถิติของผู้ฟัง

พ.ศ. 2562 รวมผู้ฟังทั้งหมด 16 ล้านคน เฉลี่ยใช้เวลาฟัง 52 นาทีต่อวัน โดยมีผู้ฟังทางออนไลน์และยอดดาวน์โหลดแอปพลิเคชันมากที่สุดในประเทศไทย
ผลงาน > คอนเสิร์ต > Green Wave

Green Concert #1 10 ปี เบิร์ดกะฮาร์ท (3 ธันวาคม 2538) (โรงละครกรุงเทพ)
Green Concert #2 คืนหนึ่งกับผู้ชายชื่อปั่น (31 สิงหาคม 2539) (เอ็มบีเค ฮอลล์)
Green Concert #3 Singing Bird (28 - 29 มิถุนายน 2540) (เอ็มบีเค ฮอลล์)
Green Concert #4 ทำด้วยหัวใจ ใหม่ เจริญปุระ (27 - 28 มิถุนายน 2541) (เอ็มบีเค ฮอลล์)
Green Concert #5 นิติพงษ์ ห่อนาค คนเขียนเพลง บรรเลงคอนเสิร์ต (16 - 17 กรกฎาคม 2542) (ศูนย์การประชุมแห่งชาติสิริกิติ์)
Green Concert #6 ตุ๊กกับตู่ Wonderful Tonight (2 - 3 กันยายน 2543) (ศูนย์การประชุมแห่งชาติสิริกิติ์)
Green Concert #7 Yes , I Am(p) (21 - 22 กรกฎาคม 2544) (ศูนย์การประชุมแห่งชาติสิริกิติ์)
Green Concert #8 Christina Aguilar หัวใจขอมา (22 - 23 มิถุนายน 2545) (ศูนย์การประชุมแห่งชาติสิริกิติ์)
Green Concert #9 (11 - 12 ตุลาคม 2546) (อินดอร์ สเตเดียม หัวหมาก)
Green Concert #10 The Lost Love Songs บทเพลงที่หายไป (28 - 29 กันยายน 2550) (บางกอก คอนเวนชั่น เซ็นเตอร์)
Green Concert #11 Seven Divas (23 - 24 สิงหาคม 2551) (รอยัล พารากอน ฮอลล์)
Green Concert #12 Greenwave's The Greatest Songs (26 - 27 กันยายน 2552) (รอยัล พารากอน ฮอลล์)
Green Concert #13 7 Divos (21 - 22 สิงหาคม 2553) (รอยัล พารากอน ฮอลล์)
Green Concert #14 Da & The Idols Unbreak My Heart (23 - 24 กรกฎาคม 2554) (รอยัล พารากอน ฮอลล์)
Green Concert #15 Club Friday Based on A True Story (25 - 26 สิงหาคม 2555) (รอยัล พารากอน ฮอลล์)
Green Concert #16 Seven Return (24 - 25 สิงหาคม 2556) (รอยัล พารากอน ฮอลล์)
Green Concert #17 Love Scenes Love Songs Club Friday 9th Aniversary (27 - 28 กันยายน 2557) (รอยัล พารากอน ฮอลล์)
Green Concert #18 The Lost Love Songs ร้อยเพลงรักที่หายไป (29 - 30 สิงหาคม 2558) (รอยัล พารากอน ฮอลล์)
Green Concert #19 The Lost Love Songs To Be Continued ร้อยเพลงรักที่กลับมา (6 - 7 สิงหาคม 2559) (รอยัล พารากอน ฮอลล์)
Green Concert #20 ปุ๊ ปาน ป๊อด The 3 Masters (9 - 10 กันยายน 2560) (รอยัล พารากอน ฮอลล์)
Green Concert #21 Dance Fever (8 - 9 กันยายน 2561) (รอยัล พารากอน ฮอลล์)
Green Concert #22 The Lost Rock Songs (7 - 8 กันยายน 2562) (รอยัล พารากอน ฮอลล์)
ผลงาน > รายการวิทยุ

กรีนมอร์นิ่งโชว์ ออกอากาศทางกรีนเวฟ 106.5 เอฟเอ็ม
แฉข่าวเช้า ออกอากาศทางอีเอฟเอ็ม
ใต้โต๊ะทำงาน ออกอากาศทางอีเอฟเอ็ม
อังคารคลุมโปง ออกอากาศทางอีเอฟเอ็ม
พุธทอคล์ค พุธโทร ออกอากาศทางอีเอฟเอ็ม
แฟนด้อมไลฟ์ ออกอากาศทางอีเอฟเอ็ม
คลับไพรด์เดย์ ออกอากาศทางกรีนเวฟ 106.5 เอฟเอ็ม
คลับฟรายเดย์ ออกอากาศทางกรีนเวฟ 106.5 เอฟเอ็ม
ผลงาน > รายการวิทยุ > ในอดีต

อีเอฟเอ็มเปย์เดย์ ออกอากาศทางอีเอฟเอ็ม
จันทร์ช็อกโลก ออกอากาศทางอีเอฟเอ็ม
พฤหัสจุ๊กกรู้ววว ออกอากาศทางอีเอฟเอ็ม
แฉโต๊ะหก ออกอากาศทางอีเอฟเอ็ม
ผลงาน > รายการโทรทัศน์

แฉ ออกอากาศทางช่องจีเอ็มเอ็ม 25
คชาภาพาไปมู ออกอากาศทางช่องไทยรัฐทีวี
ผลงาน > ละครชุด/ซีรีส์

คลับฟรายเดย์เซเลบส์สตอรีส์ (พ.ศ. 2560) ออกอากาศทางช่องจีเอ็มเอ็ม 25
พุธทอล์ค พุธโทร เดอะสตอรีส์ (พ.ศ. 2563) ออกอากาศทางไลน์ทีวี
อังคารคลุมโปง เดอะซีรีส์ (พ.ศ. 2564) ออกอากาศทางช่องจีเอ็มเอ็ม 25
บุคคลในสังกัด

บุคคลในสังกัด เอไทม์ มีเดีย มีดังนี้
คชาภา ตันเจริญ (มดดำ)
เขมรัชต์ สุนทรนนท์ (อ๋อง)
วรินดา ดำรงผล (ดาด้า)
ธนัชพันธ์ บูรณาชีวาวิไล (บุ๊กโกะ)
พงศธร จงวิลาส (เผือก)
ศกุนตลา เทียนไพโรจน์ (ต้นหอม)
ชวลิต ศรีมั่นคงธรรม (เชาเชา)
รชาดา จึงวัฒนากิจ (แนน)
เกศริน วิโรจน์ชูฉัตร
ขจรกิติ์ พ้นภัย
ธัชนนท์ จารุพัชนี
นันทชัย เตชะศรีวิเชียร
แบม พลาดิสัยสวัสดิ์ (แบม)
ภูวนาท คุนผลิน (อั่น)
รัณนภันต์ ยั่งยืนพูนชัย
วิศวะ กิจตันขจร
สายทิพย์ มนตรีกุล ณ อยุธยา (ฉอด)
สุทธินาถ ทองชื่น
สุนิสา สุขบุญสังข์ (อ้อม)
อติรุจ กิตติพัฒนะ
เอกชัย เอื้อสังคมเศรษฐ (เอกกี้)
เกียรติยศ เกียรติสูงส่ง
ธนากร ชินกูล (โบ)
พุทธชาด พงศ์สุชาติ
ต่อตระกูล พ.ชุติมา
มารุต ชื่นชมบูรณ์
หยาดพิรุณ ปู่หลุ่น (หยาดพิรุณ)
ติณณภพ ผดุงธรรม (เคเบิ้ล)
ปิยะวัฒน์ เข็มเพชร (พีเค)
ณัฐภัสสร สิมะเสถียร (ดาว)
พุฒิชัย เกษตรสิน (พุฒิ)
เตชินท์ พลอยเพชร (มะตูม)
ณัฐพงษ์ แตงเกษม (แปะโป้ง)
บุคคลในสังกัด > อดีตบุคคลในสังกัด

คณาธิป สุนทรรักษ์ (ลูกกอลฟ์)
อัครพล ธนะวิทวิลาศ (โจ้)
ตฤณ เรืองกิจรัตนกุล
ค่ายศิลปิน

เอไทม์ 26 (ก่อตั้ง พ.ศ. 2563)
รางวัลที่ได้รับ

พ.ศ. 2561 ละครสร้างสรรค์สังคม
พ.ศ. 2562 รางวัลนาฏราช สาขาสถานีวิทยุออนไลน์ยอดเยี่ยม
พ.ศ. 2562 รางวัลนาฏราช สาขาสถานีเพลงและบันเทิงยอดเยี่ยม ประเภทรายการวิทยุ
พ.ศ. 2563 รางวัลนาฏราช สาขาสถานีเพลงและบันเทิงยอดเยี่ยม ประเภทรายการวิทยุ
พ.ศ. 2564 รางวัลนาฏราช สาขาสถานีเพลงและบันเทิงยอดเยี่ยม ประเภทรายการวิทยุ
วัลลภ พลเสน

| ไก่ แมลงสาบ |
| --- | --- |
เกิด: วัลลภ พลเสน
คู่สมรส: รุ่งสุริยา ศิริจันทร์พร 
อาชีพ: นักร้อง นักดนตรี
วัลลภ พลเสน หรือ ไก่ แมลงสาบ เป็นนักดนตรีเพื่อชีวิตอิสระ  เป็นผู้ประสานงานเครือข่ายศิลปินเพื่อชีวิต  ซึ่งมีบทบาทในการร้องเพลงในการชุมนุม ร่วมกับพันธมิตรประชาชนเพื่อประชาธิปไตย เมื่อ พ.ศ. 2549 และ พ.ศ. 2551 และเป็นผู้ที่ร่วมชุมนุมในเหตุการณ์พฤษภาทมิฬด้วย
ประวัติ

วัลลภ พลเสน เป็นชาวจังหวัดชลบุรี จบการศึกษาจากมหาวิทยาลัยรามคำแหง  เริ่มเล่นดนตรีเข้าประกวด ตั้งแต่สมัยเรียนมหาวิทยาลัย และได้รับรางวัลชนะเลิศ  ปัจจุบันสมรสกับ รุ่งสุริยา พลเสน (ศิริจันทร์พร) ข้าราชการสาธารณสุข อำเภอพานทอง จังหวัดชลบุรี มีบุตร 2 คน
ผลงานเพลงร่วมกับนักแต่งเพลงสมัครเล่นแห่งกรมทางฯ :  บทเพลง ชุด 10 ปี แมลงสาบ ถึง เสบียง ชุดที่ 2 ปี 2544
วัลลภ พลเสน หรือ ไก่ แมลงสาบ ได้ทำดนตรี และเรียบเรียงเสียงประสานให้กับ ครรชิต เหลืองบำรุงรักษ์ ซึ่งเป็นผู้แต่งคำร้องและทำนองจำนวน 9 เพลง คือ วัคซีนใจ ขับร้องโดย ติ๊ก ชุมแพ, แอบรัก ขับร้องโดย จ่าหลอย เฮนรี่, ครูชาวนา, ยิ้มยิ้มสู้, สามรัก, ขับร้องโดย ไก่ แมลงสาบ, พี่ขอโทษ ขับร้องโดย สุริยา ช้างเผือก, รักนิรันดร ขับร้องโดย เอ้ เสบียง, รำวงปรัชญาชีวิต ขับร้องโดย รวมศิลปิน, ยอดรัก ขับร้องโดย น้องดาว, ส่วนเพลง จากวันนั้นสู่วันนี้ ไก่ แมลงสาบ เป็นผู้แต่งทำนอง ดนตรีและขับร้อง ผู้แต่งคำร้องคือ ศุภนาศ โขนแจ่ม  ทั้งนี้เพื่อหารายได้ช่วยเหลือเด็กด้อยโอกาส และเยาวชนรักบ้านเกิด รายละเอียดเสียงเพลงสามารถฟังได้ที่
งานการเมือง

วัลลภ พลเสน เคยเข้าร่วมการชุมนุมในเหตุการณ์พฤษภาทมิฬ เมื่อปี พ.ศ. 2535 และเป็นผู้ประสานงานเครือข่ายศิลปินเพื่อชีวิต เข้าร่วมการชุมนุมกับกลุ่มพันธมิตรประชาชนเพื่อประชาธิปไตย ในปี พ.ศ. 2549 และพ.ศ. 2551 นอกจากนั้นแล้วยังมีตำแหน่งเป็นกรรมการบริหารพรรคศิลปิน อีกด้วย
ปัจจุบันทำงานเป็นศิลปินอิสระ ช่วยเหลือกิจกรรมทางสังคมอยู่ตลอดเวลา จนหลายคนสงสัยว่า เขาหายไปไหน ซึ่งได้มีการรวบรวมกิจกรรมความเคลื่อนไหวของไก่ แมลงสาบไว้ในหัวข้อ
ผลงานร่วมกับศิลปินอื่น

บันทึกพฤษภา (กรกฎาคม 2535)
หมายเหตุประเทศไทย (2536)
กองไฟในสายฝน (2545)
ทศวรรษ พฤษภาประชาธรรม (2550)
นักรบของประชา เคียงข้างคนจน (มีนาคม 2550)
รำลึก 15 ปี พฤษภาประชาธรรม (พฤษภาคม 2550)
ร่วมพลิกชะตากรรมชาติ อ่าน คิด ลงประชามติ รธน. (2550) - จัดทำขึ้นโดย คณะอนุกรรมการประชาสัมพันธ์ ในคณะกรรมการอำนวยการการมีส่วนร่วมของประชาชนในการจัดทำรัฐธรรมนูญฯ สำนักเลขาธิการนายกรัฐมนตรี
บันทึกประวัติศาสตร์เพลงชีวิต พันธมิตรประชาธิปไตย (2551) - จัดทำขึ้นเพื่อสนับสนุนกองทุนเพลงกู้ชาติ
แสงดาวแห่งศรัทธา (สิงหาคม 2553) - จัดทำขึ้นเพื่อมูลนิธิ มิตรภาพบำบัด เป็นมูลนิธิที่ทำหน้าที่สืบสานเจตนารมณ์ในการสร้างเครือข่ายจิตอาสา
รำลึก 15 สีบสาน 20 ปี วีรชนพฤษภา 35 (พฤษภาคม 2555) - จัดทำขึ้นเพื่อคารวะวีรชนพฤษภา 35
คอนเสิร์ต

คอนเสิร์ต มหกรรมดนตรีเพื่อธรรมชาติและชีวิต ครั้งที่ 2 (29-30 มกราคม 2542)
คอนเสิร์ต มหกรรมดนตรีเพื่อธรรมชาติและชีวิต ครั้งที่ 8 (8 ตุลาคม 2545)
คอนเสิร์ต มหกรรมดนตรีเพื่อธรรมชาติและชีวิต ครั้งที่ 9 (5 เมษายน 2546)
คอนเสิร์ต เอาประเทศไทยของเราคืนมา (2549)
คอนเสิร์ต มหกรรมดนตรีเพื่อธรรมชาติและชีวิต ครั้งที่ 3 (2550)
คอนเสิร์ต ผาดำ ครั้งที่ 1 (28 เมษายน 2550)
คอนเสิร์ต พันธมิตรประชาธิปไตย (22 ธันวาคม 2550)
คอนเสิร์ต มหกรรมดนตรีเพื่อธรรมชาติและชีวิต ครั้งที่ 11 (2550)
คอนเสิร์ต ผาดำ ครั้งที่ 2 (15 มีนาคม 2551)
คอนเสิร์ต 60 ปี วีรชนคนกล้า (รับเชิญ) (29 เมษายน 2551)
คอนเสิร์ต มหกรรมดนตรีเพื่อธรรมชาติและชีวิต ครั้งที่ 12 (12 ธันวาคม 2551)
คอนเสิร์ต มหกรรมดนตรีเพื่อธรรมชาติและชีวิต ครั้งที่ 13 (30 มกราคม 2553)
คอนเสิร์ต มหกรรมดนตรีเพื่อชีวิตและธรรมชาติ ครั้งที่ 14 (23 มกราคม 2553)
คอนเสิร์ต แสงดาวแห่งศรัทธา (25 กันยายน 2553)
คอนเสิร์ต รวมใจเพื่อ หว่อง คาราวาน (12 ตุลาคม 2553)
คอนเสิร์ต รำลึกถึงปีที่ 20 เหตุการณ์พฤษภาประชาธรรม (18 พฤษภาคม 2555)
คอนเสิร์ต รำลึก แดง อินโดจีน (24 มกราคม 2556)
อะคูสติกคอนเสิร์ต เสือตัวเก่า รอการผ่าตัดหัวใจ จีน ปุถุชน (รับเชิญ) (5 ตุลาคม 2556)
กองพลทหารอาสาสมัคร

| กองพลทหารอาสาสมัคร (Royal Thai Volunteer Force) |
| --- | --- |
ตราประจำหน่วย กองพลทหารอาสาสมัคร "กองพลเสือดำ"
ประจำการ: กุมภาพันธ์ พ.ศ. 2510
ปลดประจำการ: 1 พฤษภาคม พ.ศ. 2515
ประเทศ:  ไทย
เหล่า: กองทัพบกไทย
รูปแบบ: กองพลอาสาสมัคร
ขึ้นกับ: กองบัญชาการทหารสูงสุด
กองบัญชาการ: กองบัญชาการกองกำลังทหารไทยในสาธารณรัฐเวียดนาม กรุงไซ่ง่อน ประเทศเวียดนามใต้
สมญา: กองพลเสือดำ
ปฏิบัติการสำคัญ: สงครามเวียดนาม การรุกตรุษญวน ยุทธการฮัตดิช ปฏิบัติการทวนทังที่ 1 ปฏิบัติการทวนทังที่ 2 ปฏิบัติการทวนทังที่ 3
อิสริยาภรณ์:  เมอริโทเรียส ยูนิท คอมมันเดเชิน (ทหารบก)   แกลแลนทรี่ครอส ยูนิท ไซเทเชิน ประดับใบปาร์ม   ซิฟเวิลแอคเชิน ยูนิท ไซเทเชิน ประดับใบโอ๊ค
ผู้บังคับบัญชา
ผู้บัญชาการกองพล: พลตรี ทวี ดำรงหัด (ผลัด 1) พลตรี  สวัสดิ์ มักการุณ (ผลัด 2) พลตรี เอื้อม จิรพงศ์ (ผลัด 3)
กองพลทหารอาสาสมัคร หรือกองพลเสือดำ (อังกฤษ: Royal Thai Army Volunteer Force) (อักษรย่อ : พล.อสส.) เป็นชื่อเรียกทหารจากกรมทหารอาสาสมัครที่ไปปฏิบัติการรบในสาธารณรัฐเวียดนาม ช่วงสงครามเวียดนาม พ.ศ. 2510 - 2515 ซึ่งปัจจุบันคือกองพลทหารราบที่ 9 ค่ายสุรสีห์ จังหวัดกาญจนบุรี
ประวัติ

หลังสงครามโลกครั้งที่สองสิ้นสุดลงในปี พ.ศ. 2488 โลกได้ถูกแบ่งออกเป็น 2 ผ่าย คือ ฝ่ายคอมมิวนิสต์ มีสหภาพโซเวียตเป็นผู้นำ และฝ่ายประชาธิปไตย มีสหรัฐเป็นผู้นำ
ฝ่ายคอมมิวนิสต์ มีนโยบายรุกราน และต้องการเปลี่ยนแปลงระบอบการปกครอง ของประเทศต่าง ๆ ในโลก ให้เป็นแบบสังคมนิยมคอมมิวนิสต์ สหรัฐฯ จึงได้เสนอแผนการมาร์แชล เพื่อบูรณะฟื้นฟูประเทศในยุโรปตะวันตก จากวิกฤตทางเศรษฐกิจ และตั้งองค์การสนธิสัญญาแอตแลนติกเหนือ สำหรับช่วยเหลือในทางทหาร ในเอเชียฝ่ายคอมมิวนิสต์ขยายอิทธิพลด้วยการส่งจารชน และผู้ก่อการร้ายเข้าไปบ่อนทำลายบรรดาประเทศในทวีปเอเชีย เช่น อินโดนีเซีย, เกาหลี, ศรีลังกา, พม่า, กัมพูชา, ลาว และไทย เพื่อเผยแพร่ลัทธิคอมมิวนิสต์ และเข้ายึดครองประเทศเหล่านั้นตามอุดมการณ์ครองโลกของคอมมิวนิสต์
สหรัฐฯ ตระหนักดีว่า หากอินโดจีนแพ้สงคราม และตกเป็นของคอมมิวนิสต์แล้ว จะนำไปสู่การสูญเสียเอเชียตะวันออกเฉียงใต้ทั้งหมด ตามทฤษฎีโดมิโน จึงได้ทุ่มเทความช่วยเหลือแก่ เวียดนามใต้ สหรัฐฯจึงเป็นผู้นำในการต่อต้านเวียดนามเหนือ นับตั้งแต่ฝรั่งเศสต่อสู้กับเวียดนามเหนือ เมื่อฝรั่งเศสแพ้ สหรัฐฯ จึงเข้าไปช่วยเหลือเวียดนามใต้
ในปี พ.ศ. 2508 เวียดนามใต้ตกอยู่ในจุดล่อแหลมที่สุด สหรัฐฯ จึงตกลงใจส่งกำลังทหารเข้าไปปฏิบัติการในสาธารณรัฐเวียดนาม พร้อมกับกำลังของฝ่ายโลกเสรีอีก 7 ประเทศ คือ ออสเตรเลีย, นิวซีแลนด์, สเปน, ฟิลิปปินส์, ไต้หวัน และไทย การจัดรูปแบบของการรบเป็นในแบบสงครามจำกัด มุ่งให้เป็นการรบของ เวียดนามทั้งสองฝ่ายเท่านั้น
การจัด > การจัดกำลังทหาร

การจัดทหารเพื่อส่งไปยังเวียดนามใต้ กองทัพบกมีนโยบายส่งกำลังทหารไปเป็นผลัด ในแต่ละผลัดให้บรรจุทหารกองหนุนและกองเกินร่วมกับทหารประจำการ โดยถือทหารประจำการอาสาสมัครเป็น คือ
ทหารประจำการ 64 %
ทหารกองหนุน 20 %
พลเรือนที่อาสาสมัคร 16 %
ในแต่ละผลัดให้แบ่งกำลังออกเป็น 2 ส่วน โดยเรียกกำลังที่เข้ารวมในแต่ละส่วน มีระยะห่างกัน 6 เดือน และแต่ละผลัดห่างกัน 1 ปี
การจัด > การจัดหน่วยทหาร

การจัดหน่วยในกองพล เป็นการจัดในรูปผิดแผกไปจากหน่วยกองพลทหารราบของกองทัพบกทั่วไป คือ กองพลทหารราบทั่วไป จะจัดเป็นหน่วยแบบ 3 แต่กองพลอาสาสมัคร จะจัดเป็นหน่วยแบบผสม คือมีแบบ 2, แบบ 3, และแบบ 4 ผสมกันอยู่ ซึ่งประกอบด้วย
ส่วนบังคับบัญชา ได้แก่
กองบัญชาการ และกองร้อยกองบัญชาการ
ส่วนลาดตระเวน ได้แก่
กองพันทหารม้ายานเกราะ
กองร้อยลาดตระเวนระยะไกล
ส่วนรบ ได้แก่
กรมทหารราบ 2 กรม แต่ละกรมประกอบด้วย กองบังคับการกรมและกองร้อยกองบังคับการ กับอีก 3 กองพันทหารราบ
ส่วนสนับสนุนการรบ ได้แก่
ทหารปืนใหญ่กองพล (2 กองพัน กรมทหารปืนใหญ่ที่ 105 และ 1 กองพัน กรมทหารปืนใหญ่ที่ 155)
กองพันทหารช่างสนาม
กองพันทหารสื่อสาร
กองร้อยบินเบา
กองร้อยทหารสารวัตร
หน่วยข่าวกรองทหาร
ส่วนสนันสนุนทางการส่งกำลังบำรุง ได้แก่กรมสนันสนุน ประกอบด้วย
กองบังคับการกรม และกองร้อยกองบังคับการและดุริยางค์
กองพันทหารเสนารักษ์
กองพันซ่อมบำรุง
กองร้อยส่งกำลังและบริการ
กองร้อยทหารขนส่ง
กองร้อยธุรการ
กองร้อยกำลังทดแทน
การส่งทหารไปร่วมรบในสงครามเวียดนาม

ในปี พ.ศ. 2507 ประธานาธิบดี เซือง วัน มิญ แห่งเวียดนามใต้ได้ขอความช่วยเหลือจากรัฐบาลไทย โดยขอให้ฝึกหัดนักบินของกองทัพอากาศเวียดนามใต้ ที่ส่งเข้ามาฝึกในประเทศไทย ต่อมาในปี พ.ศ. 2509 รัฐบาลเวียดนามใต้ได้ขอความช่วยเหลือทางทหารจากไทยเพิ่มเติม โดยขอให้จัดส่งเรือไปช่วยปฏิบัติการลำเลียง และเฝ้าตรวจบริเวณชายฝั่ง ป้องกันการแทรกซึมทางทะเลให้แก่ เวียดนามใต้ และในปีเดียวกัน ก็ได้ขอกำลังจากกองทัพบก เพื่อช่วยยับยั้งการคุกคามของเวียดนามเหนือ นอกจากรัฐบาลไทยแล้วเวียดนามใต้ก็ได้ขอร้องทำนองเดียวกันไปยังประเทศฝ่ายโลกเสรีอื่น ๆ
คณะรัฐมนตรี ได้ลงมติ อนุมัติหลักการให้ความช่วยเหลือทางทหารแก่รัฐบาลสาธารณรัฐเวียดนาม จัดตั้งหน่วยเฉพาะกิจขึ้น เรียกว่า กรมทหารอาสาสมัคร มีภารกิจในการรบเป็นหลัก และปฏิบัติการช่วยเหลือประชาชนเป็นรอง ถือว่าเป็นกองกำลังทหารไทยหน่วยแรก ที่ปฏิบัติการรบในเวียดนาม ได้สมญานามว่า "จงอางศึก" หลังจากที่ กรมทหารอาสาสมัคร เดินทางไปปฏิบัติการรบในสาธารณรัฐเวียดนาม เป็นเวลา 1 ปี กองทัพบกได้ มอบให้คณะกรรมการพิจารณา เตรียมการส่งกำลังไปผลัดเปลี่ยน กรมทหารอาสาสมัคร และเพิ่มเป็น 1 กองพลทหารอาสาสมัคร
เมื่อวันที่ 14 มกราคม พ.ศ. 2511 จึง มีคำสั่งจัดตั้ง กองพลทหารอาสาสมัคร บรรจุมอบเป็นหน่วยขึ้นตรงกองทัพบก มีที่ตั้งปกติ ณ ค่ายกาญจนบุรี ตำบลลาดหญ้า อำเภอเมือง จังหวัดกาญจนบุรี และไปปฏิบัติการรบ ณ สาธารณรัฐเวียดนาม มีสมญานามเป็น ที่รู้จักกัน ในนามว่า กองพลเสือดำ